DELEGACIJA IZ POBRATENEGA MESTA ZAJEČAR NA OBISKU V TRŽIČU

Občini Tržič in srbska občina Zaječar sta že leta 1980 podpisali listino o pobratenju. Od tedaj občini aktivno sodelujeta na različnih področjih, tokratni obisk Zaječarcev pa je bil namenjen predvsem izmenjavi izkušenj na področju razvoja kmetijstva in gospodarstva ter komunalnih dejavnosti (ravnanje z odpadki, čistilna naprava, oskrba s pitno vodo itd.)..

Skupina, ki je Tržič obiskala v petek, 15. marca, je štela 52 oseb, vodila pa sta jo župan Boško Ničić in vodja kabineta župana Srđan Rubežić.

Podžupan Dušan Bodlaj jih je v atriju Občine Tržič pozdravil in nagovoril, nato pa so pod vodstvom Jožeta Klofutarja, predsednika Komisije za mednarodno sodelovanje Občine Tržič, odšli na ogled deponije in zbirnega centra v Kovor, kjer so jih direktor in predstavniki Komunale Tržič sprejeli in jim predstavili svoje izkušnje in znanja glede ločevanja odpadkov, reciklaže in drugih tem. Odgovorili so jim tudi na mnoga vprašanja in jim razkazali celotni objekt.

Nato so si ogledali centralno čistilno napravo na Brezovem, kjer so jim predstavniki JP Komunale Tržič pripravili tudi manjšo pogostitev.

.

Zelo zanimiv je bil tudi ogled Ekološke kmetije Šlibar v Kovorju in njihovega glamping naselja. Gostje so si ogledali nekatere zanimivosti, kot so visoke grede, doma narejen bazen, glamping hišice, poslušali o ekološki pridelavi sadja in zelenjave in o proizvodnji piva. Lastnika kmetije sta razlagala tudi o turizmu in projektu, preko katerega se ljudje iz vsega sveta lahko prijavilo za pomoč na kmetiji. Tudi pri njih so gostje lahko poskusili nekaj domačih dobrot..

Med kosilom je podžupan Tržiča Jure Ferjan županu Zaječarja Bošku Ničiću izročil skromno priložnostno darilo.

Zadnji del programa je bil voden ogled mesta Tržič in Tržiškega muzeja. Dva predstavnika muzeja sta se zelo potrudila, goste popeljala skozi mesto in jim pokazala ključne znamenitosti in zanimivosti, nato pa jih v dveh skupinah popeljala še skozi vse sobe v muzeju. Ogled je bil za vse zanimiv, saj je bila večina gostov prvič v našem mestu.

Po obisku muzeja so nekateri želeli kupiti spominke za domov, zato so na poti nazaj na avtobus zavili še v naš Turistično promocijski in informacijski center Tržič.

S tem se je njihov obisk v Tržiču zaključil in odpeljali so se v občino Medvode, kjer so imeli planiran obisk za naslednji dan.

Župan Zaječarja se je v soboto zvečer z manjšo delegacijo udeležil še zabavne prireditve En fletn večer, kjer je užival v slovenski narodno-zabavni glasbi.

V času obiska je bil opravljen tudi uradni razgovor predstavnikov obeh občin, na katerem so bile izpostavljene osnovne točke programa sodelovanja v prihodnje, predvsem z željo, da prekinemo neaktivnost predstavnikov tega pobratenega mesta v preteklem mandatu, hkrati pa je bil določen grobi okvir praznovanja 40-letnice pobratenja prihodnje leto.

Mateja Nosan

|  |  |
| --- | --- |
|  |  |
|  |  |